open-index/open-wikipedia-markdown huggingface dataset:
พิพิธภัณฑ์พื้นบ้านวัดคงคาราม

**พิพิธภัณฑ์พื้นบ้านวัดคงคาราม** เป็นพิพิธภัณฑ์ที่ตั้งอยู่ในวัดคงคาราม ตำบลคลองตาคต อำเภอโพธาราม จังหวัดราชบุรี

## ประวัติ
พิพิธภัณฑ์พื้นบ้านวัดคงคารามก่อตั้งขึ้นเมื่อ พ.ศ. 2542 ใช้กุฎิ 9 ห้องซึ่งเป็นเรือนไม้ทรงไทยมาใช้จัดแสดงโบราณวัตถุและศิลปวัตถุที่เป็นสมบัติของวัด โดยก่อสร้างหมู่เรือนไทยเพิ่มเติมมาเชื่อมต่อกับตัวกุฎิ ให้สามารถเดินทะลุถึงกันได้ กรมศิลปากรให้ความช่วยเหลือในการจัดแสดงภายใน มีการจัดทำป้ายอธิบายโดยย่อของสิ่งจัดแสดงแต่ละชิ้น

## ส่วนจัดแสดง
พิพิธภัณฑ์พื้นบ้านวัดม่วงแบ่งส่วนจัดแสดงเป็น 10 ห้อง:
# ห้องตู้เก็บคัมภีร์ใบลาน
# ห้องคัมภีร์
# ห้องเครื่องมือช่าง
# ห้องทองเหลือง
# ห้องลายคราม
# ห้องเครื่องปั้นดินเผาสุโขทัย-อยุธยา
# ห้องดนตรีไทย
# ห้องเครื่องถ้วยชา
# ห้องหนังสือ
# ห้องรวมสมัย

สิ่งจัดแสดงในพิพิธภัณฑ์ส่วนใหญ่เกี่ยวข้องกับวิถีชีวิตของชาวมอญ สิ่งของชิ้นเด่นในพิพิธภัณฑ์เช่น:
* โลงมอญอายุ 200 กว่าปี แกะสลักลายดอกพุดตานลงรักปิดทอง
* คัมภีร์ใบลานและสมุดไทยจารเป็นภาษามอญหลายเล่ม
* หีบและตู้พระธรรม
* เครื่องปั้นดินเผาศิลปะมอญแกะสลักลวดลายวิจิตร
* เครื่องมือช่างโบราณ เช่น กบไสไม้
* หนังช้างอานม้าลงรักปิดทอง
* ตาลบัตรพัดยศ
* เครื่องแต่งกายของชาวมอญ
* เครื่องถ้วยลายคราม 
* เครื่องทองเหลือง

## อ้างอิง

## แหล่งข้อมูลอื่น
* พิพิธภัณฑ์พื้นบ้านวัดคงคาราม ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร 
* วัดคงคาราม ที่เว็บไซต์เที่ยวราชบุรีดอตคอม

พื้นบ้านวัดคงคาราม
พื้นบ้านวัดคงคาราม
หมวดหมู่:สิ่งก่อสร้างในอำเภอโพธาราม
หมวดหมู่:ก่อตั้งในประเทศไทยในปี พ.ศ. 2542
พื้นบ้านวัดคงคาราม
พื้นบ้านวัดคงคาราม
กลุ่มภาษาหมู่เกาะแอดไมรัลตี

**กลุ่มภาษาหมู่เกาะแอดไมรัลตี** เป็นกลุ่มของกลุ่มภาษาโอเชียเนียประมาณสามสิบภาษาที่พูดกันในหมู่เกาะแอดไมรัลตี กลุ่มภาษานี้อาจรวมภาษาแยปที่ยังพิสูจน์ว่าจัดอันดับได้ยาก

## ภาษา
ตามรายงานจาก Lynch, Ross, และ Crowley (2002) โครงสร้างกลุ้มภาษาเป็นไปดังนี้:

***กลุ่มภาษาหมู่เกาะแอดไมรัลตี**
**ตะวันออก
*****[[กลุ่มภาษามานุส|มานุส]]**
***ตะวันเฉียงใต้
****บาลูวัน-ปัม
****เลนเกา
****Lou
****เนานา, เปนชัล
**ตะวันตก
***Kaniet ตอนเหนือ และ Kaniet ตอนใต้ ()
***Seimat
***วูวูลู-เอาวา (เป็นสองภาษา)

ภาษาแยปและภาษางูลูวันอาจเป็นส่วนหนึ่งของกลุ่มภาษาหมู่เกาะแอดไมรัลตีเช่นกัน

## อ้างอิง

* Blust, Robert (2007). The prenasalised trills of Manus. In *Language description, history, and development: Linguistic indulgence in memory of Terry Crowley,* ed. by Jeff Siegel, John Lynch, and Diana Eades, pp.&nbsp;297–311. Creole Language Library vol. 30. Amsterdam: John Benjamins.
* Bowern, Claire (2011). *Sivisa Titan: Sketch grammar, texts, vocabulary based on material collected by P. Josef Meier and Po Minis.* Oceanic Linguistics Special Publication No. 38. Honolulu: University of Hawai‘i Press.
* Hamel, Patricia J. (1994). *A grammar and lexicon of Loniu, Papua New Guinea.* Pacific Linguistics C-103. Canberra: The Australian National University. 275 pp.
* Hamel, Patricia J. (1993). Serial verbs in Loniu and an evolving preposition. *Oceanic Linguistics* 32:111–132.
* Ross, M. D. (1988). *Proto Oceanic and the Austronesian languages of Western Melanesia.* Pacific Linguistics C-98. Canberra: The Australian National University. 487 pp.


หมวดหมู่:กลุ่มภาษาโอเชียเนีย
หมวดหมู่:ภาษาในประเทศปาปัวนิวกินี
หมวดหมู่:หมู่เกาะแอดไมรัลตี
เสือ (ภาพยนตร์ไทย)

***เสือ*** () เป็นภาพยนตร์ไทยแนวโลดโผน ระทึกขวัญ แฟนตาซี ปี พ.ศ. 2568 กำกับโดย ก้องเกียรติ โขมศิริ ผู้กำกับภาพยนตร์ชุดขุนพันธ์ทั้ง 3 ภาค ภาพยนตร์เรื่องนี้เป็นส่วนหนึ่งของจักรวาลขุนพันธ์ และเป็นผลงานฉลองครบรอบ 12 ปีภาพยนตร์ *[[ขุนพันธ์]]* นำแสดงโดย ศุกลวัฒน์ คณารศ, มาริโอ้ เมาเร่อ, อารักษ์ อมรศุภศิริ, ภาคิน คำวิลัยศักดิ์, มชณต สุวรรณมาศ, ทศพล หมายสุข และ พลวัฒน์ มนูประเสริฐ เข้าฉายวันแรกวันที่ 23 ตุลาคม พ.ศ. 2568

ปฐมบทที่ถ่ายทอดเรื่องราววีรกรรมของ 4 เสือภาคกลาง ได้แก่ เสือฝ้าย เสือมเหศวร เสือใบ และเสือดำ ก่อนที่พวกเขาจะกลายมาเป็นคู่ปรับคนสำคัญของขุนพันธรักษ์ราชเดช มือปราบจอมขมังเวทย์ ในภาพยนตร์ไตรภาคชุดขุนพันธ์ ในภาพยนตร์เรื่องนี้มีการปรับเปลี่ยนนักแสดงผู้รับบท ‘เสือฝ้าย’ จากพลโทวันชนะ สวัสดี ซึ่งเคยแสดงไว้ใน *[[ขุนพันธ์ 2]]* และ *[[ขุนพันธ์ 3]]* มาเป็น ศุกลวัฒน์ คณารศ

## นักแสดง

## งานสร้าง
### หลังการถ่ายทำ
ในเดือนพฤษภาคม พ.ศ. 2568 สหมงคลฟิล์มอินเตอร์เนชั่นแนลได้จัดพิธีบวงสรวงปิดกล้องภาพยนตร์เรื่อง เสือ อย่างเป็นทางการโดยมีนักแสดง ทีมงาน และผู้บริหารของสหมงคลฟิล์มอินเตอร์เนชั่นแนลเข้าร่วมพิธี

เมื่อวันที่ 30 กันยายน พ.ศ. 2568 มีการจัดงานแถลงข่าวเปิดตัวภาพยนตร์เรื่อง เสือ ณ อาคารไปรษณีย์กลาง ภายในงานมีการเผยแพร่ตัวอย่างภาพยนตร์ฉบับเต็มเป็นครั้งแรก โดยภาพยนตร์เรื่องนี้ได้รับงบประมาณสนับสนุนการผลิตจากกระทรวงวัฒนธรรม

## กระแสตอบรับ
เนื่องจากภาพยนตร์ประสบความสำเร็จทั้งด้านรายได้และคำวิจารณ์ ทำให้สหมงคลฟิล์มประกาศสร้างภาคต่อเพื่อขยายจักรวาลเสือ

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2568
หมวดหมู่:ภาพยนตร์ไทยในคริสต์ทศวรรษ 2020
หมวดหมู่:ภาพยนตร์ที่กำกับโดย ก้องเกียรติ โขมศิริ
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์โลดโผนไทย
หมวดหมู่:ภาพยนตร์ระทึกขวัญไทย
หมวดหมู่:ภาพยนตร์แฟนตาซีไทย
หมวดหมู่:ภาพยนตร์ปฐมบทไทย
หมวดหมู่:ภาพยนตร์ภาษาไทยในคริสต์ทศวรรษ 2020
หมวดหมู่:ภาพยนตร์ไทยที่ทำรายได้เกิน 100 ล้านบาท
หมวดหมู่:ภาพยนตร์ที่อำนวยการสร้างโดย สมศักดิ์ เตชะรัตนประเสริฐ
ลองแคต

**ลองแคต** (, ราว พ.ศ. 2545 – 20 กันยายน พ.ศ. 2563) เป็นแมวญี่ปุ่นที่เป็นอินเทอร์เน็ตมีมเนื่องจากมีลำตัวยาว ลองแคตมีชื่อที่เจ้าของตั้งว่า **ชิโระ** () เกิดเมื่อ พ.ศ. 2545 ภาพบุคคลที่กำลังอุ้มแมวชิโระที่กำลัง "ยืดเหยียดอุ้งมือ"ได้รับความนิยมอย่างมากบน อิมเมจบอร์ดญี่ปุ่นซึ่งได้ตั้งชื่อเล่นแมวตัวดังกล่าวกว่า **โนบีรุตัง** () และ**โนบิโกะซัง** () ในช่วงเวลาหนึ่งระหว่าง พ.ศ. 2548 ถึง 2549 มีรายงานแมวตัวดังกล่าวมีความยาว "จากหัวจรดนิ้วเท้า" อยู่ที่  

หลังจากนั้น มีมนี้เป็นที่รู้จักบนเว็บไซต์ภาษาอังกฤษอย่างกว้างขวาง โดยเฉพาะอิมเมจบอร์ด /b/ บนโฟร์แชนที่มีการตัดต่อรูปดังกล่าวอย่างหลากหลายจนกระทั่งมีเพลงที่แต่งเกี่ยวกับแมวตัวดังกล่าวด้วย นอกจากนี้ยังมีการแต่งเรื่องราวภูมิหลังของแมวตัวดังกล่าวว่าได้ต่อสู้กับ "แท็กนอล" (, สะกดชื่อลองแคตกลับหลัง) ซึ่งดัดแปลงจากลองแคตโดยการแก้สีคู่ตรงข้าม ในสมรภูมิระดับทำลายล้างโลก "แคตนาร็อก" ()

เมื่อ พ.ศ. 2562 เจ้าของลองแคตให้สัมภาษณ์ว่าแมวตัวได้กล่าวได้ "เดิมได้รับการช่วยเหลือจากการค้นพบบนถนนเมื่อ พ.ศ. 2545" โดยในเวลานั้นตัวซูบผอมและมีขนสีเทา เมื่อโตขึ้นสีขนเปลี่ยนเป็นสีขาวและนุ่นฟูขึ้น แมวตัวดังกล่าวหูหนวก ในปีเดียวกันนั้นเจ้าของกล่าวอีกว่า ในวัย 17 ปี แมวตัวดังกล่าวไม่สามารถ "ปีนขึ้นที่สูง" ได้อีกต่อไป แต่ยังคง "ผ่อนคลายและใช้ชีวิตอยู่" ในเดือนกันยายน พ.ศ. 2563 ภายหลังมีอาการป่วยได้ระยะหนึ่ง ลองแคตถูกนำตัวส่งโรงพยาบาลและตายเมื่อมีอายุ 18 ปี

โปเกมอนรูปแบบหนึ่งชื่อ "ไจแอนทาแม็กซ์เหมียว" ที่เผยแพร่เมื่อ พ.ศ. 2562 ได้รับการเปรียบเทียบกับลองแคตจากนักวิจารณ์บางส่วน

## เชิงอรรถ

## อ้างอิง

หมวดหมู่:อินเทอร์เน็ตมีมในปี พ.ศ. 2549
หมวดหมู่:แมวในประเทศญี่ปุ่น
เดอะไวแอ็ตต์ซิกส์

**เดอะไวแอ็ตต์ซิกส์** () เป็นกลุ่มนักมวยปล้ำใน WWE สมาชิกประกอบไปด้วย Uncle Howdy (ซึ่งเป็นบุคลิกอีกตัวของ Bo Dallas), Erick Rowan (รับบทเป็น “Rambling Rabbit”), Dexter Lumis (รับบท “Mercy the Buzzard”), Joe Gacy (รับบท “Huskus the Pig Boy”) & Nikki Cross (รับบท “Abby the Witch”)

โดยที่สมาชิกเหล่านี้ “แปลงร่าง” มาจากตัวละครตุ๊กตาในแนวทาง Firefly Funhouse ของ Bray Wyatt

## เบื้องหลัง / แนวคิด
แนวคิดของกลุ่มมาจากตัวละคร “ตุ๊กตา” ที่ Bray Wyatt เคยใช้ในรายการ Firefly Funhouse — ตัวละคร เช่น Rambling Rabbit, Mercy the Buzzard, Huskus, Abby เป็นต้น

ก่อนหน้านี้ Wyatt เคยมีตัวละคร “Uncle Howdy” ปรากฏในช่วงที่เขากลับมาที่ WWE (หลังปี 2022) โดยหลายซีนมีการแทรก “Howdy” เข้ามายุแหย่ Wyatt และบ่งบอกถึงการต่อสู้ภายในจิตใจของเขา

แต่เมื่อ Bray Wyatt เสียชีวิตในเดือนสิงหาคม 2023 — การวางแผนเดิมของกลุ่มนั้นหยุดชะงัก และตัวละคร Howdy ก็ถูกพักไว้ชั่วคราว

ภายในสารคดี “Bray Wyatt: Becoming Immortal” มีการเปิดเผยแนวคิดและแผนการที่ Wyatt เคยเตรียมไว้ ซึ่งรวมถึงการกลับมาของ Howdy และแนวคิด “Wyatt 6 (หก) ”

ในช่วงต้นปี 2024 WWE เริ่มโปรโมตเบา ๆ ผ่านวิดีโอสั้น ๆ, รหัส QR, การหยุดชะงักของกราฟิกหน้าจอ ฯลฯ เพื่อเกริ่นถึงการกลับมาของ Howdy และการสร้างกลุ่มใหม่

## เรื่องราวเด่นๆ
วันที่ 17 มิถุนายน 2024 — กลุ่ม The Wyatt Sicks ปรากฏตัวครั้งแรกบน Raw ด้วยการทำลาย “gorilla position” (พื้นที่เบื้องหลังเวที) และโจมตีผู้ที่อยู่ในนั้น รวมถึงการทิ้งบาดแผลให้ Chad Gable

ช่วงหลัง กลุ่มเริ่มไล่ตามและโจมตี Chad Gable และกลุ่ม Alpha Academy เนื่องจากเรื่อง “การใช้อำนาจ” กับพวกเขา

มีการส่งเทป VHS ไปยัง Michael Cole — เป็น “therapy session” ระหว่าง Bo Dallas / Uncle Howdy / Wyatt, หรือแสดงการโศกเศร้า, ความแค้น, ภารกิจของกลุ่ม ฯลฯ

พวกเขามีแมตช์กับทีมต่าง ๆ เช่น American Made, The Final Testament, The Miz ฯลฯ และมีเรื่องราวแฟนตาซี / เหนือธรรมชาติแทรกอยู่ในเนื้อเรื่อง

ในวันที่ 11 กรกฎาคม 2025 — Joe Gacy และ Dexter Lumis ในฐานะตัวแทนของ Wyatt Sicks เอาชนะ The Street Profits เพื่อคว้าตำแหน่ง WWE Tag Team Championship เป็นแชมป์คู่แรกของกลุ่ม

## ผลงานแชมป์ความสำเร็จ
* **[[WWE]]**
** WWE Tag Team Championship (1 time) – Lumis and Gacy
** Slammy Award (1 time)
*** WTF Moment of the Year (2025) – 

## อ้างอิง

หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
กฎการเดินอากาศด้วยทัศนวิสัย

ในการเดินอากาศ **กฎการเดินอากาศด้วยทัศนวิสัย** () คือข้อบังคับจำนวนหนึ่งที่นักบินใช้ในการปฏิบัติการอากาศยานในสภาพอากาศที่โดยทั่วไปแล้วแจ่มใสเพียงพอที่จะทำให้นักบินมองเห็นทิศทางที่อากาศยานกำลังจะไปได้ โดยเฉพาะอย่างยิ่ง สภาพอากาศจะต้องดีกว่าค่าต่ำสุดของสภาพอากาศพื้นฐานสำหรับกฎการเดินอากาศด้วยทัศนวิสัย กล่าวคือ อยู่ในสภาพอากาศทางอุตุนิยมวิทยาแบบทัศนวิสัย (visual meteorological conditions - VMC) ตามที่ระบุไว้ในกฎของหน่วยงานด้านการบินที่เกี่ยวข้อง นักบินจะต้องสามารถควบคุมอากาศยานโดยอาศัยการอ้างอิงทางสายตาไปยังพื้นดิน และหลีกเลี่ยงสิ่งกีดขวางและอากาศยานอื่น ๆ ด้วยการมองเห็น

หากสภาพอากาศไม่ถึงเกณฑ์สภาพอากาศทางอุตุนิยมวิทยาแบบทัศนวิสัย นักบินจะต้องใช้กฎการเดินอากาศด้วยเครื่องวัดประกอบการบิน และการปฏิบัติการอากาศยานจะเป็นไปโดยการอ้างอิงเครื่องวัดประกอบการบินเป็นหลัก แทนที่จะเป็นการอ้างอิงด้วยสายตา ในน่านฟ้าเขตควบคุม (control zone) เที่ยวบินที่ใช้กฎการเดินอากาศด้วยทัศนวิสัยอาจได้รับการอนุญาตจากการควบคุมจราจรทางอากาศ เพื่อปฏิบัติการในลักษณะที่ใช้กฎการเดินอากาศด้วยทัศนวิสัยแบบพิเศษ (special VFR)

## อ้างอิง

## แหล่งข้อมูลอื่น
* กฎการเดินอากาศด้วยทัศนวิสัยของออสเตรเลีย เผยแพร่โดย CASA (Civil Aviation Safety Authority)

หมวดหมู่:การควบคุมจราจรทางอากาศ
น่านฟ้า

[thumb|[อาณาเขตแถลงข่าวการบินในประเทศฝรั่งเศส]]

**น่านฟ้า** () คือส่วนหนึ่งของชั้นบรรยากาศที่อยู่เหนือดินแดนและน่านน้ำอาณาเขตของประเทศใดประเทศหนึ่ง ซึ่งอยู่ภายใต้อำนาจอธิปไตยและการควบคุมทางกฎหมายของประเทศนั้น ๆ ในระดับนานาชาติ การจัดสรรและการจัดการน่านฟ้ามีการประสานงานโดยองค์การการบินพลเรือนระหว่างประเทศ (ICAO) ซึ่งจะจัดระเบียบน่านฟ้าออกเป็นอาณาเขตแถลงข่าวการบินและจัดทำแนวทางการแบ่งประเภทไว้ ขณะที่หน่วยงานระดับชาติ เช่น สำนักงานการบินพลเรือนแห่งประเทศไทย จะบังคับใช้กฎและข้อบังคับสำหรับการควบคุมการจราจรทางอากาศ น่านฟ้าใช้งานพิเศษ และการบังคับใช้กฎหมาย

น่านฟ้าสามารถใช้ได้ทั้งสำหรับการบินพลเรือน และสำหรับการป้องกันประเทศหรือปฏิบัติการทางทหาร ประเทศต่าง ๆ มีความรับผิดชอบในการปกป้องน่านฟ้าของตนเอง โดยใช้มาตรการต่าง ๆ เช่น การลาดตระเวนน่านฟ้า (air policing) หรือการกำหนดเขตแสดงตนเพื่อป้องกันภัยทางอากาศ ความท้าทายทางกฎหมายและทางเทคนิครวมถึงขอบเขตในแนวดิ่งระหว่างน่านฟ้ากับอวกาศภายนอก และการจำกัดการใช้งานชั่วคราว เช่น การออกประกาศถึงผู้ทำการบิน หรือเขตจำกัดการบินชั่วคราว

## ดูเพิ่ม
* องค์การการบินพลเรือนระหว่างประเทศ
* การควบคุมจราจรทางอากาศ

## อ้างอิง

หมวดหมู่:การควบคุมจราจรทางอากาศ
หมวดหมู่:การบินทั่วไป
จักรยานประเภทถนนชิงแชมป์ประเทศไทย 2553

**จักรยานประเภทถนนชิงแชมป์ประเทศไทย 2553** เป็นการแข่งขันกีฬาจักรยานประเภทถนนชิงถ้วยพระราชทานฯ "คิงส์ภูมิพล" ประจำปีของประเทศไทย จัดขึ้นโดยสมาคมกีฬาจักรยานแห่งประเทศไทย ในพระบรมราชูปถัมภ์ ร่วมกับสำนักงานกองทุนสนับสนุนการสร้างเสริมสุขภาพ (สสส.)

## สรุปผลการแข่งขัน

## ตารางคะแนนสะสม
### ประเภทชาย

### ประเภทหญิง

## อ้างอิง

## แหล่งข้อมูลอื่น
* 

หมวดหมู่:กีฬาไทยในปี พ.ศ. 2553
หมวดหมู่:การแข่งขันจักรยานในประเทศไทย
หมวดหมู่:การแข่งขันกีฬาในจังหวัดเชียงราย
หมวดหมู่:การแข่งขันกีฬาในจังหวัดระยอง
หมวดหมู่:การแข่งขันกีฬาในจังหวัดภูเก็ต
หมวดหมู่:การแข่งขันกีฬาในจังหวัดชัยนาท
หมวดหมู่:การแข่งขันกีฬาในจังหวัดอุบลราชธานี
หมวดหมู่:การแข่งขันกีฬาในจังหวัดลพบุรี
นักบินผู้ควบคุมอากาศยาน

[right|thumb| นักบินผู้ควบคุมอากาศยานจะต้องมีตำแหน่งเป็นกัปตัน และโดยทั่วไปจะนั่งที่นั่งด้านซ้าย ส่วนผู้ควบคุมคนที่สองอาจเป็น[นักบินที่หนึ่งหรือกัปตันอีกคนหนึ่งก็ได้ และจะนั่งที่นั่งด้านขวา โดยมีข้อยกเว้นในกรณีที่มีการฝึกอบรมกัปตัน ซึ่งในสถานการณ์นี้จะมีกัปตันสองคนอยู่ในห้องนักบิน โดยครูฝึกที่เป็นกัปตันจะทำหน้าที่เป็นนักบินผู้ควบคุมอากาศยานและจะนั่งที่นั่งด้านขวาแทน]]

**นักบินผู้ควบคุมอากาศยาน** () คือบุคคลที่อยู่บนอากาศยานซึ่งมีความรับผิดชอบสูงสุดต่อการปฏิบัติการและความปลอดภัยของอากาศยานระหว่างการบิน โดยปกติแล้วจะเป็นกัปตันในลูกเรือที่มีนักบินสองหรือสามคน หรือเป็นนักบินหากมีนักบินที่ได้รับการรับรองและมีคุณสมบัติเพียงคนเดียวที่ทำหน้าที่ควบคุมอากาศยาน นักบินผู้ควบคุมอากาศยานจะต้องได้รับการรับรองทางกฎหมาย (หรือได้รับอนุญาตอื่น ๆ) เพื่อทำการบินสำหรับเที่ยวบินและเงื่อนไขการบินนั้น ๆ แต่ไม่จำเป็นต้องเป็นผู้ควบคุมจริง ๆ ในทุกช่วงเวลา นักบินผู้ควบคุมอากาศยานคือบุคคลที่รับผิดชอบตามกฎหมายในด้านการบิน ความปลอดภัย และการปฏิบัติการของอากาศยาน และโดยปกติจะเป็นผู้รับผิดชอบหลักหากมีการฝ่าฝืนกฎการบินใด ๆ

คำนิยามทางกฎหมายที่เคร่งครัดของ นักบินผู้ควบคุมอากาศยานอาจแตกต่างกันเล็กน้อยในแต่ละประเทศ ส่วนองค์การการบินพลเรือนระหว่างประเทศให้คำนิยามไว้ว่า "นักบินผู้รับผิดชอบต่อการปฏิบัติการและความปลอดภัยของอากาศยานในระหว่างเวลาทำการบิน"

ในภาคผนวกที่ 2 ("กฎจราจรทางอากาศ") ภายใต้ข้อ "2.3.1 ความรับผิดชอบของนักบินผู้ควบคุมอากาศยาน" องค์การการบินพลเรือนระหว่างประเทศได้ระบุไว้ว่า
นักบินผู้ควบคุมอากาศยาน ของอากาศยาน จะต้องรับผิดชอบต่อการปฏิบัติการของอากาศยานให้เป็นไปตามกฎจราจรทางอากาศ ไม่ว่าจะเป็นผู้ควบคุมเครื่องบินอยู่หรือไม่ก็ตาม เว้นแต่ นักบินผู้ควบคุมอากาศยานอาจละเว้นการปฏิบัติตามกฎเหล่านี้ในสถานการณ์ที่การละเว้นนั้นมีความจำเป็นอย่างยิ่งเพื่อประโยชน์ด้านความปลอดภัย

และในภาคผนวกที่ 2 ข้อ "2.4 อำนาจของนักบินผู้ควบคุมอากาศยาน" องค์การการบินพลเรือนระหว่างประเทศได้ระบุเพิ่มเติมว่า
นักบินผู้ควบคุมอากาศยาน ของอากาศยาน จะมีอำนาจสุดท้าย ในการตัดสินใจเกี่ยวกับการจัดการอากาศยานในขณะที่ตนปฏิบัติหน้าที่เป็นผู้ควบคุม

ภาคผนวกที่ 2 ข้อ 2.3.1 ขององค์การการบินพลเรือนระหว่างประเทศได้ให้อำนาจแก่นักบินผู้ควบคุมอากาศยานโดยเฉพาะในการยกเลิกกฎระเบียบอื่นใดในสถานการณ์ฉุกเฉิน และให้ดำเนินการตามแนวทางที่ปลอดภัยที่สุดภายใต้ดุลยพินิจของตนแต่เพียงผู้เดียว ข้อกำหนดนี้สะท้อนถึงอำนาจที่มอบให้กับกัปตันเรือเดินทะเล โดยมีเหตุผลรองรับที่คล้ายคลึงกัน โดยหลักแล้ว ข้อนี้มอบอำนาจขั้นสุดท้ายให้แก่นักบินผู้ควบคุมอากาศยานในทุกสถานการณ์ที่เกี่ยวข้องกับความปลอดภัยของเที่ยวบิน โดยไม่ต้องคำนึงถึงกฎหมายหรือข้อบังคับอื่นใด

## อ้างอิง

หมวดหมู่:การปฏิบัติการบิน
หมวดหมู่:อาชีพในการบิน
กระทรวงกลาโหม (สหราชอาณาจักร)

**กระทรวงกลาโหม** ( หรือ MoD) เป็นหน่วยงานระดับกระทรวงของรัฐบาลสหราชอาณาจักร มีหน้าที่รับผิดชอบในการนำนโยบายด้านกลาโหมที่กำหนดโดยรัฐบาลไปปฏิบัติ และทำหน้าที่เป็นกองบัญชาการของกองทัพสหราชอาณาจักร

ตามทางการแล้ว วัตถุประสงค์หลักของกระทรวงกลาโหมคือการปกป้องสหราชอาณาจักรบริเตนใหญ่และไอร์แลนด์เหนือและผลประโยชน์ของประเทศ รวมถึงการเสริมสร้างสันติภาพและเสถียรภาพระหว่างประเทศ นอกจากนี้ กระทรวงกลาโหมยังมีหน้าที่บริหารจัดการการดำเนินงานในแต่ละวันของกองทัพ การวางแผนเตรียมพร้อมรับสถานการณ์ฉุกเฉิน และการจัดซื้อจัดจ้างด้านกลาโหมด้วย

ค่าใช้จ่าย การบริหารจัดการ และนโยบายของกระทรวงกลาโหมจะถูกตรวจสอบอย่างละเอียดโดยคณะกรรมาธิการคัดเลือกด้านกลาโหม (Defence Select Committee) ยกเว้นแต่ในส่วนของข่าวกรองด้านกลาโหม (Defence Intelligence) ซึ่งจะถูกกำกับดูแลโดยคณะกรรมาธิการข่าวกรองและความมั่นคงแห่งรัฐสภา (Intelligence and Security Committee of Parliament) แทน

กระทรวงกลาโหมได้มีส่วนร่วมในกิจกรรมเชิงพาณิชย์ด้วย โดยตัวอย่างหนึ่งคือการประกาศในปี ค.ศ. 2025 ที่จะจัดหาเรือรบให้แก่ประเทศนอร์เวย์ ซึ่งถือเป็นข้อตกลงการส่งออกเรือรบที่ใหญ่ที่สุดของสหราชอาณาจักรในด้านมูลค่า

## อ้างอิง

## แหล่งข้อมูลอื่น
* 

หมวดหมู่:กระทรวงกลาโหม
หมวดหมู่:กองทัพสหราชอาณาจักร
ภาวะพึ่งพากัน

[thumb|[มอธเหยี่ยวปีกใสกำลังดูดน้ำต้อยจากดอก *[[Dianthus]]* โดยที่การถ่ายเรณูถือเป็นตัวอย่างของภาวะพึ่งพากันที่พบมานาน]]

**ภาวะพึ่งพากัน** () อธิบายถึงอันตรกิริยาระบบนิเวศระหว่างสิ่งมีชีวิตตั้งแต่สองชนิดขึ้นไป โดยที่แต่ละชนิดได้รับประโยชน์สุทธิ ภาวะพึ่งพากันเป็นปฏิสัมพันธ์ทางนิเวศวิทยาที่พบได้ทั่วไป ตัวอย่างที่โดดเด่นได้แก่
* การแลกเปลี่ยนสารอาหารระหว่างพืชมีท่อลำเลียงกับเชื้อราไมคอร์ไรซา
* การปฏิสนธิของพืชดอกโดยสัตว์ถ่ายเรณู (pollinator)
* การที่พืชใช้ผลและเมล็ดที่รับประทานได้เพื่อส่งเสริมให้สัตว์ช่วยในการกระจายเมล็ด
* การที่ปะการังสามารถสังเคราะห์แสงได้ด้วยความช่วยเหลือจากจุลินทรีย์ที่ชื่อว่า ซูแซนเทลลี (zooxanthellae)

ภาวะพึ่งพากันสามารถนำมาเปรียบเทียบในทางตรงกันข้ามกับการแข่งขันระหว่างชนิด (interspecific competition) ซึ่งเป็นภาวะที่แต่ละชนิดประสบกับความสมบูรณ์แข็งแรงทางชีวภาพที่ลดลง และยังแตกต่างจากการใช้ประโยชน์ (exploitation) และภาวะปรสิตซึ่งเป็นภาวะที่สิ่งมีชีวิตชนิดหนึ่งได้ประโยชน์โดยที่อีกชนิดหนึ่งเสียประโยชน์ อย่างไรก็ตาม ภาวะพึ่งพากันอาจวิวัฒนาการมาจากปฏิกิริยาที่เริ่มต้นด้วยผลประโยชน์ที่ไม่สมดุล เช่น ภาวะปรสิต

ภาวะพึ่งพากันมีบทบาทสำคัญอย่างยิ่งในด้านนิเวศวิทยาและวิวัฒนาการ ตัวอย่างเช่น ปฏิสัมพันธ์แบบพึ่งพากันนี้มีความสำคัญต่อการทำงานของระบบนิเวศบนบกดังนี้
* พืชบกประมาณ 80% ต้องพึ่งพาความสัมพันธ์แบบไมคอร์ไรซากับเชื้อรา เพื่อให้พวกมันได้รับสารประกอบอนินทรีย์และธาตุอาหารรอง
* ปริมาณพืชในป่าฝนเขตร้อนที่มีภาวะพึ่งพากันในการกระจายเมล็ดกับสัตว์นั้นมีตั้งแต่ 70% ถึง 93.5% เป็นอย่างน้อยโดยประมาณ นอกจากนี้ ยังเชื่อกันว่าภาวะพึ่งพากันได้เป็นแรงขับเคลื่อนวิวัฒนาการของความหลากหลายทางชีวภาพส่วนใหญ่ที่เราเห็น เช่น รูปแบบของดอกไม้ (ซึ่งสำคัญต่อภาวะพึ่งพากันในการถ่ายเรณู) และการวิวัฒนาการร่วมระหว่างกลุ่มของชนิดต่าง ๆ

ตัวอย่างที่โดดเด่นของภาวะพึ่งพากันในการถ่ายเรณู คือความสัมพันธ์ระหว่างผึ้งกับพืชดอก ผึ้งใช้พืชเหล่านี้เป็นแหล่งอาหาร โดยได้รับละอองเรณูและน้ำต้อย จากนั้นผึ้งจะถ่ายโอนละอองเรณูไปยังดอกไม้ที่อยู่ใกล้เคียงโดยไม่ตั้งใจเป็นการตอบแทน ซึ่งช่วยให้เกิดการถ่ายเรณูข้ามดอก การถ่ายเรณูข้ามดอกมีความสำคัญอย่างยิ่งต่อการสืบพันธุ์ของพืชและการผลิตผล/เมล็ด ผึ้งได้รับสารอาหารจากพืช และทำให้พืชสามารถปฏิสนธิได้สำเร็จ ซึ่งแสดงให้เห็นถึงความสัมพันธ์แบบพึ่งพาอาศัยกันระหว่างสิ่งมีชีวิตสองชนิดที่ดูเหมือนจะแตกต่างกัน

ภาวะพึ่งพากันยังเชื่อมโยงกับเหตุการณ์สำคัญทางวิวัฒนาการครั้งใหญ่ เช่น วิวัฒนาการของเซลล์ยูแคริโอตผ่านกระบวนการซิมไบโอเจเนซิส และการเข้ามายึดครองพื้นที่บนบกของพืช โดยมีความเกี่ยวข้องกับเชื้อราไมคอร์ไรซา

## อ้างอิง

หมวดหมู่:อันตรกิริยาชีวภาพ
หมวดหมู่:ภาวะอยู่ร่วมกัน
หมวดหมู่:พฤติกรรมวิทยา
น้ำต้อย

[thumb|น้ำต้อยของดอก[คาเมลเลีย]]

**น้ำต้อย** () คือของเหลวที่มีความหนืดและอุดมไปด้วยน้ำตาล ซึ่งผลิตโดยพืชในต่อมที่เรียกว่า ต่อมน้ำต้อย (nectary) โดยอาจจะอยู่ในดอกไม้เพื่อดึงดูดสัตว์ที่ช่วยถ่ายเรณู หรือเป็น ต่อมน้ำต้อยนอกดอก (extrafloral nectary) ซึ่งให้สารอาหารแก่สัตว์ที่อยู่ร่วมกันแบบพึ่งพากัน ซึ่งจะช่วยป้องกันพืชจากสัตว์กินพืชอีกทอดหนึ่ง สัตว์ที่เป็นพาหะถ่ายเรณูที่บริโภคน้ำต้อยโดยทั่วไป ได้แก่ ยุง แมลงวันดอกไม้ ต่อ ผึ้ง ผีเสื้อ และผีเสื้อกลางคืน ฮัมมิงเบิร์ด ฮันนีอีตเตอร์ และค้างคาว น้ำต้อยเป็นสารที่มีความสำคัญทางเศรษฐกิจเนื่องจากเป็นแหล่งน้ำตาลสำหรับน้ำผึ้ง

น้ำต้อยยังมีประโยชน์ในด้านเกษตรกรรมและพืชกรรมสวนด้วย เนื่องจากแมลงนักล่าบางชนิดในระยะตัวเต็มวัยจะกินน้ำต้อยเป็นอาหาร ตัวอย่างเช่น ต่อปรสิต (เช่น ต่อสังคมสายพันธุ์ *[[Apoica flavissima]]*) อาศัยน้ำต้อยเป็นแหล่งอาหารหลัก ในทางกลับกัน ต่อเหล่านี้ก็จะออกล่าแมลงศัตรูพืชทางเกษตรกรรม เพื่อนำไปเป็นอาหารให้กับตัวอ่อนของต่อเหล่านี้ต่อไป

น้ำต้อยมักจะเกี่ยวข้องกับพืชดอกเป็นส่วนใหญ่ แต่ก็มีการผลิตจากพืชกลุ่มอื่น ๆ ด้วยเช่นกัน รวมถึงเฟิร์น

## อ้างอิง

หมวดหมู่:ดอกไม้
หมวดหมู่:สรีรวิทยาของพืช
หมวดหมู่:การถ่ายเรณู
การปฏิสนธิ

right|299px|thumb|ตัวอสุจิกับเซลล์ไข่กำลังผสมกัน

**การปฏิสนธิ** () คือการรวมตัวกันของเซลล์สืบพันธุ์เพื่อให้กำเนิดไซโกตและเริ่มต้นการพัฒนาไปเป็นสิ่งมีชีวิตใหม่หรือลูกหลานแต่ละตัว แม้ว่ากระบวนการต่าง ๆ เช่น การผสมเชื้อ หรือการถ่ายเรณู ซึ่งเกิดขึ้นก่อนการรวมตัวของเซลล์สืบพันธุ์ บางครั้งก็ถูกเรียกอย่างไม่เป็นทางการว่าการปฏิสนธิด้วยเช่นกัน แต่ตามหลักการแล้วสิ่งเหล่านี้เป็นกระบวนการที่แยกจากกัน วงจรของการปฏิสนธิและการพัฒนาสิ่งมีชีวิตใหม่เรียกว่า การสืบพันธุ์แบบอาศัยเพศ ในระหว่างการปฏิสนธิคู่ในพืชดอกนั้น เซลล์สืบพันธุ์เพศผู้แบบแฮพลอยด์จะรวมเข้ากับโพลาร์นิวคลีไอสองอันที่เป็นแฮพลอยด์ เพื่อสร้างนิวเคลียสเอนโดสเปิร์มปฐมภูมิแบบไตรพลอยด์ โดยกระบวนการที่เรียกว่า การปฏิสนธิไม่อาศัยเพศ (vegetative fertilisation)

## อ้างอิง

หมวดหมู่:การสืบพันธุ์
หมวดหมู่:ภาวะเจริญพันธุ์
เกสรเพศผู้

[thumb|right|250px|เกสรเพศผู้ของ ''[Hippeastrum* พร้อมก้านชูอับเรณูสีขาวและอับเรณูที่เด่นชัดซึ่งบรรจุ[[ละอองเรณู]]อยู่]]

*'เกสรเพศผู้** () เป็นส่วนที่ประกอบด้วย[[อวัยวะเพศ|อวัยวะสืบพันธุ์]]เพศผู้ของดอก เมื่อรวมกันแล้ว เกสรเพศผู้จะเรียกว่า **วงเกสรเพศผู้*' (androecium)

โดยทั่วไปเกสรเพศผู้จะประกอบด้วยก้านที่เรียกว่า ก้านชูอับเรณู (filament) และอับเรณู (anther) ซึ่งภายในมี[[อับสปอร์|อับไมโครสปอร์]]อยู่ ส่วนใหญ่อับเรณู จะมีสองพู แต่ละพูเรียกว่า ช่อง (locule) และจะติดอยู่กับก้านชูอับเรณูที่บริเวณฐานหรือบริเวณตรงกลางของอับเรณู เนื้อเยื่อที่เป็นหมัน (คือไม่เกี่ยวข้องกับการสืบพันธุ์) ที่อยู่ระหว่างพูจะเรียกว่า แกนอับเรณู (connective) ซึ่งเป็นส่วนที่ยื่นต่อออกมาจากก้านชูอับเรณู และมีท่อลำเลียงอยู่ภายใน สามารถมองเห็นได้เป็นส่วนที่ยื่นออกมาทางด้านหลังของอับเรณู [[ละอองเรณู]]จะพัฒนาจาก[[ไมโครสปอร์]]ในอับไมโครสปอร์ และภายในประกอบด้วย[[แกมีโตไฟต์]]เพศผู้ ขนาดของอับเรณูจะแตกต่างกันมาก ตั้งแต่ส่วนเล็ก ๆ เพียงเสี้ยวของมิลลิเมตรในพืชสกุล *Wolfia* ไปจนถึง 5 นิ้ว (13 เซนติเมตร) ในพืช *Canna iridiflora* และ *Strelitzia nicolai*

เกสรเพศผู้ในดอกไม้จะเรียกรวมกันว่าวงเกสรเพศผู้ วงเกสรเพศผู้อาจประกอบด้วยเกสรเพศผู้เพียงครึ่งเดียว (เช่น มีเพียงช่องเดียว) อย่างในพืชสกุล *Canna* หรืออาจมีมากถึง 3,482 เกสรเพศผู้ ตามที่นับได้ใน[[กระบองเพชร]][[ซากัวโร]] (*Carnegiea gigantea*) วงเกสรเพศผู้ในพืชหลายชนิดมีรูปแบบที่หลากหลายมาก ซึ่งบางรูปแบบก็มีความซับซ้อนสูง โดยทั่วไปจะอยู่ล้อมรอบ[[วงเกสรเพศเมีย]] (gynoecium) และถูกล้อมรอบด้วย[[วงกลีบรวม]] อย่างไรก็ตาม มีพืชบางชนิดในวงศ์ *Triuridaceae* โดยเฉพาะอย่างยิ่ง *Lacandonia schismatica* และ *Lacandonia brasiliana* รวมถึงพืชบางชนิดในสกุล *Trithuria* (วงศ์ *Hydatellaceae'') ที่เป็นข้อยกเว้น คือวงเกสรเพศเมียของพืชเหล่านี้จะอยู่ล้อมรอบวงเกสรเพศผู้แทน

## อ้างอิง

หมวดหมู่:กายวิภาคศาสตร์ของพืช
หมวดหมู่:สัณฐานวิทยาของพืช
หมวดหมู่:การถ่ายเรณู
หัว (พืช)

**หัว** () คือโครงสร้างขยายใหญ่ที่พืชใช้เป็นอวัยวะเก็บสะสมสารอาหาร ซึ่งมีต้นกำเนิดมาจากลำต้นหรือราก หัวช่วยให้พืชมีชีวิตข้ามฤดู (รอดพ้นจากฤดูหนาวหรือฤดูแล้ง) ให้พลังงานและสารอาหาร และเป็นวิธีการสืบพันธุ์แบบไม่อาศัยเพศ

หัวจากลำต้น (stem tuber) จะปรากฏเป็นเหง้า (rhizome) ที่หนาขึ้น (ซึ่งคือลำต้นใต้ดิน) หรือเป็นไหล (stolon) (ซึ่งคือส่วนเชื่อมต่อในแนวนอนระหว่างต้นพืช) ตัวอย่างได้แก่ มันฝรั่ง และมัน ส่วนหัวจากราก (root tuber) จะหมายถึงถึงรากแขนงที่เปลี่ยนแปลงไป เช่น ในมันเทศ มันสำปะหลัง และรักเร่

## อ้างอิง

หมวดหมู่:สัณฐานวิทยาของพืช
หมวดหมู่:การสืบพันธุ์ของพืช
หมวดหมู่:กายวิภาคศาสตร์ของพืช
หมวดหมู่:พืชหัว
พืชมีเมล็ด

**พืชมีเมล็ด** () หรือ **สเปอร์มาโทไฟต์** () คือพืชใด ๆ ที่ผลิตเมล็ด พืชมีเมล็ดจัดเป็นหมวดหมู่หนึ่งของพืชบก ซึ่งรวมถึงพืชบกที่เราคุ้นเคยส่วนใหญ่ เช่น พืชดอก และพืชเมล็ดเปลือย แต่ไม่รวมถึงเฟิร์น มอสส์ หรือสาหร่าย

## คำอธิบาย
พืชมีเมล็ดที่ยังมีชีวิตอยู่ในปัจจุบันแบ่งออกเป็นห้าส่วน โดยสี่ส่วนแรกจัดอยู่ในกลุ่มพืชเมล็ดเปลือย ซึ่งเป็นพืชที่มีเมล็ดแบบไม่ถูกห่อหุ้ม ได้แก่
* *[[Cycadophyta]]* เป็นกลุ่มพืชเขตร้อนและกึ่งเขตร้อน
* *[[Ginkgophyta]]* ซึ่งมีเพียงชนิดเดียวที่ยังมีชีวิตอยู่ เป็นต้นไม้ในสกุล *Ginkgo*
* *[[Pinophyta]]* เป็นพืชจำพวกสน (conifer) ซึ่งเป็นไม้ต้นและไม้พุ่มที่ออกกรวยสน
* *[[Gnetophyta]]* เป็นพืชเนื้อไม้หลายชนิดที่อยู่ในสกุลที่หลงเหลืออยู่ ได้แก่ *Ephedra*, *[[Gnetum]]* และ *[[Welwitschia]]*

ส่วนที่ห้าที่ยังมีชีวิตอยู่ในปัจจุบันคือ พืชดอก หรือที่เรียกว่า แองจิโอสเปิร์ม (angiosperm) หรือ แมกโนลิโอไฟต์ (magnoliophyte) ซึ่งเป็นกลุ่มพืชมีเมล็ดที่ใหญ่ที่สุดและมีความหลากหลายมากที่สุด
* พืชดอก หรือแองจิโอสเปิร์ม มีเมล็ดที่ถูกห่อหุ้มอยู่ภายในผล ซึ่งแตกต่างจากพืชเมล็ดเปลือย

นอกเหนือจากกลุ่มสิ่งมีชีวิตทั้งห้ากลุ่มที่กล่าวมาข้างต้นแล้ว บันทึกซากดึกดำบรรพ์ยังมีหลักฐานของกลุ่มพืชมีเมล็ดที่สูญพันธุ์ไปแล้วอีกมากมาย ซึ่งรวมถึง
* *[[Pteridospermae]]* หรือที่เรียกกันว่า "เฟิร์นมีเมล็ด" (seed ferns) เป็นหนึ่งในกลุ่มพืชบกกลุ่มแรกที่ประสบความสำเร็จ และป่าไม้ที่ประกอบด้วยเฟิร์นมีเมล็ดเป็นหลักนั้นแพร่หลายในช่วงปลายมหายุคพาลีโอโซอิก
* *[[Glossopteris]]* เป็นสกุลของต้นไม้ที่โดดเด่นที่สุดในมหาทวีปทางใต้โบราณที่ชื่อกอนด์วานา ในช่วงยุคเพอร์เมียน

เมื่อเข้าสู่ยุคไทรแอสซิก ความสำคัญทางนิเวศวิทยาของเฟิร์นมีเมล็ดก็ลดลง ในขณะที่ตัวแทนของกลุ่มพืชเมล็ดเปลือยสมัยใหม่กลับมีจำนวนมากและครองพื้นที่เหนือกว่ามาจนถึงช่วงปลายยุคครีเทเชียส ซึ่งเป็นช่วงที่พืชดอกเกิดการแพร่ขยายและกระจายพันธุ์อย่างรวดเร็ว

หมวดหมู่:พืช
เมล็ด

thumb|350px|ภาพถ่ายกล้องจุลทรรศน์ของเมล็ดต่าง ๆ

ในทางพฤกษศาสตร์ **เมล็ด** () คือโครงสร้างของพืชที่ประกอบด้วยเอ็มบริโอหรือต้นอ่อน และสารอาหารที่สะสมอยู่ภายในเปลือกหุ้ม ซึ่งเรียกว่า เทสตา (testa) โดยทั่วไปแล้ว คำว่า "เมล็ด" หมายถึงสิ่งใดก็ตามที่สามารถนำไปเพาะปลูกได้ ซึ่งอาจรวมถึงเมล็ดพร้อมเปลือกหรือแกลบ หรือพร้อมหัว เมล็ดเป็นผลผลิตของออวุลหรือไข่อ่อนที่เจริญเติบโตเต็มที่ หลังจากที่ถุงเอ็มบริโอได้รับการปฏิสนธิด้วยสเปิร์มจากละอองเรณู ทำให้เกิดเป็นไซโกต ต้นอ่อนหรือเอ็มบริโอที่อยู่ภายในเมล็ดจะพัฒนามาจากไซโกตและเติบโตอยู่ภายในต้นแม่จนถึงขนาดหนึ่งก่อนที่การเติบโตจะหยุดชะงักลง

การก่อตัวของเมล็ด ถือเป็นส่วนที่บ่งชี้ถึงกระบวนการสืบพันธุ์ในพืชมีเมล็ด โดยเฉพาะพืชชนิดอื่น ๆ เช่น เฟิร์น มอสส์ และลิเวอร์เวิร์ต จะ ไม่มีเมล็ด และต้องใช้วิธีการแพร่พันธุ์ที่ต้องพึ่งพาน้ำ ปัจจุบันพืชมีเมล็ดครองนิเวศเฉพาะแหล่งบนบก ตั้งแต่ป่าไปจนถึงทุ่งหญ้า ทั้งในภูมิอากาศร้อนและเย็น

ในพืชดอก รังไข่จะเจริญเติบโตจนสุกกลายเป็นผลซึ่งบรรจุเมล็ดไว้ภายใน และทำหน้าที่ช่วยในการกระจายพันธุ์ โครงสร้างหลายอย่างที่เรียกกันทั่วไปว่า "เมล็ด" จริง ๆ แล้วคือผลแห้ง (dry fruits) เช่น เมล็ดทานตะวันบางครั้งถูกขายในเชิงพาณิชย์ในขณะที่ยังถูกห่อหุ้มอยู่ภายในผนังแข็งของผล ซึ่งจะต้องถูกกะเทาะออกเพื่อเข้าถึงเมล็ดที่อยู่ข้างใน พืชกลุ่มต่าง ๆ ก็มีการดัดแปลงอื่น ๆ เช่น ผลผนังชั้นในแข็ง (เช่น ท้อ) จะมีชั้นของผลที่แข็งตัว (เอนโดคาร์ป (endocarp) หรือเนื้อเยื่อชั้นในของผล) ที่เชื่อมติดและห่อหุ้มเมล็ดจริง ๆ ไว้ ส่วนผลเปลือกแข็งเมล็ดเดียวคือผลที่มีเมล็ดเดียว เปลือกแข็ง และเป็นผลของพืชบางชนิดที่มีเมล็ดไม่แตก เช่น ผลเปลือกแข็งมีกาบหุ้ม หรือเฮเซลนัต

หมวดหมู่:พฤกษศาสตร์
หมวดหมู่:การสืบพันธุ์ของพืช
การถ่ายเรณู

[thumb|upright=1.25|[แมลงภู่ตัวเมียพร้อมละอองเรณูที่เก็บได้จากต้นไนต์บลูมิงซีรีอุส]]

**การถ่ายเรณู** () คือการถ่ายโอนละอองเรณูจากเกสรเพศผู้ของพืชไปยังยอดเกสรตัวเมียของพืช ซึ่งต่อมาจะทำให้เกิดการปฏิสนธิและการผลิตเมล็ด ตัวนำพาการถ่ายเรณูอาจเป็นสัตว์ เช่น แมลง (ผึ้ง ด้วง ผีเสื้อ ฯลฯ) นกและค้างคาว น้ำ ลม และแม้แต่ตัวพืชเอง สัตว์ที่ถ่ายเรณูจะเดินทางจากพืชต้นหนึ่งไปยังอีกต้นหนึ่ง โดยนำพาละอองเรณูติดไปบนลำตัว ซึ่งเป็นอันตรกิริยาที่สำคัญอย่างยิ่งที่ช่วยให้เกิดการถ่ายโอนสารพันธุกรรมที่จำเป็นต่อระบบสืบพันธุ์ของพืชดอกส่วนใหญ่ การถ่ายเรณูในต้นเดียวกัน (self-pollination) เกิดขึ้นภายในดอกที่ปิดอยู่ การถ่ายเรณูมักเกิดขึ้นภายในพืชชนิดเดียวกัน เมื่อการถ่ายเรณูเกิดขึ้นระหว่างพืชต่างชนิดกัน) ก็สามารถผลิตลูกหลานที่เรียกว่าลูกผสมได้ทั้งในธรรมชาติและในงานการปรับปรุงพันธุ์พืช

งานวิจัยเกี่ยวกับการถ่ายเรณูครอบคลุมหลากหลายสาขาวิชา เช่น พฤกษศาสตร์ พืชกรรมสวน กีฏวิทยา และนิเวศวิทยา กระบวนการถ่ายเรณูในฐานะอันตรกิริยาระหว่างดอกไม้และพาหะถ่ายเรณูถูกกล่าวถึงเป็นครั้งแรกในคริสต์ศตวรรษที่ 18 โดยคริสเตียน คอนราด สเปรงเกล การถ่ายเรณูมีความสำคัญในด้านพืชกรรมสวนและเกษตรกรรม เนื่องจากการออกผลต้องอาศัยการปฏิสนธิ ซึ่งเป็นผลมาจากการถ่ายเรณู 
นอกจากนี้ยังมีการศึกษาในด้านเศรษฐศาสตร์ที่พิจารณาถึงข้อดีและข้อเสียของการถ่ายเรณู โดยเน้นไปที่ผึ้งและวิธีการที่กระบวนการนี้ส่งผลกระทบต่อพาหะถ่ายเรณูเอง

## อ้างอิง

หมวดหมู่:การถ่ายเรณู
หมวดหมู่:พืชกรรมสวน
กรวยสน

[thumb|กรวยเพศเมียที่เจริญเติบโตเต็มที่ของ[Pinus coulteri|สนบิ๊กโคน (*Pinus coulteri*) ซึ่งเป็นกรวยสนที่มีน้ำหนักมากที่สุด]]

**กรวยสน** () หรือในทางพฤกษศาสตร์เรียกว่า **สโตรบิลัส** () คืออวัยวะที่ใช้ในการสร้างเมล็ดบนพืชเมล็ดเปลือย โดยเฉพาะในพืชจำพวกสนและปรง กรวยสนมักจะมีลักษณะเป็นเนื้อแข็งและมีรูปร่างต่างกันไปตั้งแต่ทรงกรวย ทรงกระบอก ทรงไข่ ไปจนถึงทรงกลม และมีเกล็ดและใบประดับจัดเรียงรอบแกนกลาง แต่ก็สามารถมีลักษณะเป็นเนื้อนุ่มคล้ายผลมีเนื้อหนึ่งถึงหลายเมล็ดได้เช่นกัน กรวยของพืชในกลุ่มสนจะบรรจุโครงสร้างที่ใช้ในการสืบพันธุ์ กรวยที่เป็นเนื้อไม้คือกรวยเพศเมีย มีหน้าที่สร้างเมล็ด กรวยเพศผู้ซึ่งมีหน้าที่สร้างละอองเรณูมักจะมีอายุสั้นและสังเกตเห็นได้ยากกว่ามาก แม้จะเติบโตเต็มที่แล้วก็ตาม คำว่า "cone" ในภาษาอังกฤษ มีที่มาจากภาษากรีกว่า *konos* (กรวยสน) ซึ่งเป็นที่มาของชื่อรูปทรงเรขาคณิตทรงกรวยด้วยเช่นกัน แผ่นแต่ละแผ่นของกรวยเรียกว่า เกล็ด (scale) ในพืชสนที่กรวยใช้เวลาในการพัฒนานานกว่าหนึ่งปี (เช่น สนเขา) ส่วนที่งอกของเกล็ดเมล็ดในปีแรกบนกรวย ซึ่งปรากฏเป็นส่วนที่นูนออกมาที่ปลายของเกล็ดที่มีอายุสองปี จะเรียกว่า อัมโบ (umbo) ในขณะที่ส่วนที่งอกในปีที่สองจะเรียกว่า อะโพไฟซิส (apophysis)

กรวยเพศผู้ มีชื่อเรียกอีกว่า ไมโครสโตรบิลัส (microstrobilus) หรือ กรวยละอองเรณู (pollen cone) มีโครงสร้างที่คล้ายคลึงกันในพืชสนทุกชนิด โดยมีความแตกต่างเพียงเล็กน้อยเท่านั้น (ส่วนใหญ่คือการจัดเรียงของเกล็ด) ในแต่ละสปีชีส์ ส่วนที่ยื่นออกมาจากแกนกลางคือ ไมโครสปอโรฟิลล์ (microsporophylls) (ซึ่งเป็นใบที่ปรับเปลี่ยนไป) ใต้ไมโครสปอโรฟิลล์แต่ละอันมีไมโครสปอแรนเจีย (microsporangia) (ถุงละอองเรณู) หนึ่งถุงหรือมากกว่านั้น ส่วนกรวยเพศเมีย มีชื่อเรียกอีกว่า เมกะสโตรบิลัส (megastrobilus) กรวยเมล็ด (seed cone) หรือ กรวยออวุล (ovulate cone) จะมีออวุล ซึ่งเมื่อได้รับการปฏิสนธิจากละอองเรณูแล้วจะกลายเป็นเมล็ด โครงสร้างของกรวยเพศเมียมีความแตกต่างกันอย่างเห็นได้ชัดเจนยิ่งขึ้นระหว่างวงศ์ของพืชสนที่แตกต่างกัน และมักมีความสำคัญอย่างยิ่งต่อการระบุชนิดของพืชสนหลายชนิด

## อ้างอิง

หมวดหมู่:สัณฐานวิทยาของพืช
โรคข้อจากโรคระบบประสาท

**โรคข้อจากโรคระบบประสาท** หรือ **ข้อเสื่อมพยาธิสภาพประสาท** () หรือ **โรคข้อพยาธิสภาพประสาทชาร์โก** () หรือ **ความผิดปกติผิดรูปของข้อจากเบาหวาน** () หมายถึงโรคที่มีการแตกหักของกระดูกและข้อที่เพิ่มขึ้นเป็นลำดับในบริบทที่มีความผิดปกติของระบบประสาทร่วม สามารถพบได้ในข้อใดก็ตามที่ขาดกระแสประสาท (denervation) กระนั้นพบบ่อยสุดในเท้าและข้อเท้า โรคนี้ดำเนินโรคตามแบบแผนคือ เริ่มต้นจากการอักเสบระยะแรก ตามมาด้วยการทำลายบริเวณรอบข้อ (periarticular destruction), กระดูกเชื่อมติดกัน (bony coalescence) และท้ายที่สุดเกิดการแปรสภาพรูปของกระดูก (bony remodeling)  ท้ายที่สุดจะนำไปสู่การผิดรูปและความเจ็บป่วยอย่างเห็นได้ชัด ซึ่งสามารถนำไปสู่ความไม่มั่นคงของรยางค์, แผลเปื่อย (ulceration), การติดเชื้อ และอวัยวะขาด

การวินิจฉัยโรคเป็นการวินิจฉัยทางคลินิก และควรพิจารณาถึงโรคนี้เสมอในกรณีที่ผู้ป่วยมีข้ออุ่นและบวมพร้อมทั้งมีสภาวะที่ระบบประสาทผิดปกติ อาการปวดมักพบในผู้ป่วยโรคนี้แม้ง่าจะมีความผิดปกติของระบบประสาทอยู่ เป็นที่เข้าใจว่าวัฏจักรที่นำไปสู่โรคนี้กระตุ้นครั้งแรกจากการถูกกระทบกระเทือนหรือการบาดเจ็บระดับเล็ก (microtrauma) บ่อยครั้งผู้ป่วยมักนึกไม่ออกว่าเคยเกิดการบาดเจ็บนำมาก่อนเนื่องจากสภาวะความผิดปกติของระบบประสาททำให้เกิดอาการชา การวินิจฉัยพลาดไม่วินิจฉัยโรคนี้สามารถพบได้บ่อย

เป้าหมายการรักษาคือการป้องกันการเกิดแผลเปื่อย (ulceration), สร้างเสริมความมั่นคงของข้อ และคงไว้ซึ่งความสามารถในการเดินลงน้ำหนักที่ฝ่าเท้าได้ (plantigrade foot) การตรวจพบไว, การให้ความรู้แก่ผู้ป่วย และการป้องกันข้อผ่านวิธีการลดการลงน้ำหนัก มีความสำคัญในการป้องกันและรักษาโรคนี้ การผ่าตัดอาจพิจารณาทำในกรณีที่เกิดการทำลายไขข้ออย่างรุนแรง  

## อ้างอิง

หมวดหมู่:วิทยารูมาติก
หมวดหมู่:โรคข้ออักเสบหลายข้อ
นิเวศเฉพาะแหล่ง

[thumb|[ด้วงมูลสัตว์บินไม่ได้ขณะกำลังยึดครองนิเวศเฉพาะแหล่ง โดยใช้ประโยชน์จากมูลสัตว์เป็นแหล่งอาหาร]]

ในนิเวศวิทยา **นิเวศเฉพาะแหล่ง** () คือความสอดคล้องของสายพันธุ์กับสภาวะแวดล้อมที่จำเพาะเจาะจง ซึ่งอธิบายว่าสิ่งมีชีวิตหรือประชากรตอบสนองต่อการกระจายของทรัพยากรและคู่แข่งอย่างไร (เช่น การเจริญเติบโตเมื่อมีทรัพยากรมากมาย และเมื่อมีผู้ล่าเหยื่อ ปรสิต และจุลชีพก่อโรคน้อย) และเปลี่ยนแปลงปัจจัยเหล่านั้นอย่างไรในทางกลับกัน (เช่น การจำกัดการเข้าถึงทรัพยากรของสิ่งมีชีวิตอื่น การทำหน้าที่เป็นแหล่งอาหารสำหรับผู้ล่าเหยื่อ และเป็นผู้บริโภคของเหยื่อ) "ประเภทและจำนวนของตัวแปรที่เป็นองค์ประกอบของมิติของนิเวศเฉพาะแหล่งจะแตกต่างกันไปในแต่ละสายพันธุ์ [และ] ความสำคัญสัมพัทธ์ของตัวแปรสิ่งแวดล้อมเฉพาะสำหรับสายพันธุ์หนึ่ง ๆ อาจแตกต่างกันไปตามบริบททางภูมิศาสตร์และทางชีวภาพ"

แนวคิดเกี่ยวกับนิเวศเฉพาะแหล่งเป็นศูนย์กลางของชีวภูมิศาสตร์เชิงนิเวศ ซึ่งมุ่งเน้นไปที่รูปแบบเชิงพื้นที่ของชุมชนทางนิเวศวิทยา "การกระจายพันธุ์ของสายพันธุ์และพลวัตของมันเมื่อเวลาผ่านไปเป็นผลมาจากคุณสมบัติของสายพันธุ์นั้น ๆ ความแปรผันของสิ่งแวดล้อม... และปฏิสัมพันธ์ระหว่างคุณสมบัติทั้งสอง โดยเฉพาะอย่างยิ่งความสามารถของบางสายพันธุ์ โดยเฉพาะอย่างยิ่งสายพันธุ์ของเรา (มนุษย์) ในการดัดแปลงสภาพแวดล้อมของตนเอง และเปลี่ยนแปลงพลวัตของพิสัยการกระจายพันธุ์ของสายพันธุ์อื่น ๆ อีกมากมาย" การดัดแปลงนิเวศเฉพาะแหล่งโดยผู้ที่อาศัยอยู่ในนั้นเป็นหัวข้อของ การสร้างนิเวศเฉพาะแหล่ง (niche construction)

สายพันธุ์ส่วนใหญ่จะดำรงอยู่ในนิเวศเฉพาะแหล่งแบบมาตรฐาน โดยมีพฤติกรรม การปรับตัว และลักษณะเชิงหน้าที่ร่วมกันที่คล้ายคลึงกับสายพันธุ์อื่น ๆ ที่มีความสัมพันธ์ใกล้ชิดภายใต้ชั้นอนุกรมวิธานอย่างกว้าง ๆ เดียวกัน แต่ก็มีข้อยกเว้น ตัวอย่างที่สำคัญของการเติมเต็มนิเวศเฉพาะแหล่งแบบไม่มาตรฐานคือ นกกีวี ที่บินไม่ได้และอาศัยอยู่บนพื้นดินของประเทศนิวซีแลนด์ ซึ่งกินหนอนและสิ่งมีชีวิตบนพื้นดินอื่น ๆ และใช้ชีวิตอยู่ในนิเวศเฉพาะแหล่งที่คล้ายคลึงกับสัตว์เลี้ยงลูกด้วยนม ชีวภูมิศาสตร์เกาะสามารถช่วยอธิบายสายพันธุ์บนเกาะรวมทั้งนิเวศเฉพาะแหล่งที่ว่างเปล่าซึ่งเกี่ยวข้องได้

## อ้างอิง

หมวดหมู่:ชีวภูมิศาสตร์
วอลเลย์บอลยุวชนอายุไม่เกิน 16 ปี ชิงชนะเลิศแห่งประเทศไทย 2551

การแข่งขัน**วอลเลย์บอลยุวชนอายุไม่เกิน 16 ปี ชิงชนะเลิศแห่งประเทศไทย 2551** หรือในชื่อ **วอลเลย์บอลยุวชน "เป๊ปซี่คัพ" ชิงชนะเลิศแห่งประเทศไทย ครั้งที่ 19 ประจำปี 2551** ตามชื่อผู้สนับสนุนคือ บริษัท เสริมสุข จำกัด (มหาชน) เป็นการแข่งขันวอลเลย์บอลระดับยุวชนรุ่นอายุไม่เกิน 16 ปีของประเทศไทย จัดขึ้นระหว่างวันที่ 3–7 พฤศจิกายน พ.ศ. 2551 ที่ศูนย์กีฬาเอนกประสงค์โรงเรียนเบ็ญจะมะมหาราช จังหวัดอุบลราชธานี

## การคัดเลือก

## รอบชิงชนะเลิศแห่งประเทศไทย
### ประเภททีมชาย
#### รอบแรก
##### สาย ก




##### สาย ข




#### รอบสุดท้าย
##### รอบรองชนะเลิศ




##### รอบชิงชนะเลิศ




### ประเภททีมหญิง
#### รอบแรก
##### สาย ก




##### สาย ข




#### รอบสุดท้าย
##### รอบรองชนะเลิศ




##### รอบชิงชนะเลิศ




## อ้างอิง

## แหล่งข้อมูลอื่น
* 
* ผลการแข่งขัน 

หมวดหมู่:กีฬาไทยในปี พ.ศ. 2551
หมวดหมู่:วอลเลย์บอลในปี พ.ศ. 2551
หมวดหมู่:การแข่งขันกีฬาในจังหวัดอุบลราชธานี
300: มาร์ชทูกลอรี

***300: มาร์ชทูกลอรี*** () เป็นวิดีโอเกมโดย Collision Studios ผู้พัฒนาสัญชาติอเมริกัน ลงในเพลย์สเตชัน พอร์เทเบิล ซึ่งเผยแพร่ในวันที่ 27 กุมภาพันธ์ ค.ศ. 2007 และอิงจากหนังสือคอมิกมินิซีรีส์ ค.ศ. 1998 เรื่อง *[[300 (comics)|300]]* โดยแฟรงก์ มิลเลอร์ และภาพยนตร์ที่มีชื่อเดียวกันใน ค.ศ. 2007

## เนื้อเรื่อง

## คำตอบรับ

เมทาคริติก เว็บไซต์รวบรวมคำวิจารณ์ รายงานว่าเกมนี้ได้รับเสียงวิจารณ์ "ผสม"

## อ้างอิง

## แหล่งข้อมูลอื่น
*

หมวดหมู่:ยุทธการที่เทอร์มอพิลี
หมวดหมู่:เกมสำหรับเพลย์สเตชัน พอร์เทเบิล
หมวดหมู่:วิดีโอเกมผู้เล่นเดี่ยว
หมวดหมู่:วิดีโอเกมที่อิงจากภาพยนตร์
หมวดหมู่:วิดีโอเกมที่พัฒนาในประเทศสหรัฐ
หมวดหมู่:วิดีโอเกมที่มีฉากในประเทศกรีซ
หมวดหมู่:วิดีโอเกมที่มีฉากทางประวัติศาสตร์
หมวดหมู่:การพรรณนาทางวัฒนธรรมของพระเจ้าลีออนิดัสที่ 1
ฌ็อง-มาร์แต็ง ชาร์โก

**ฌ็อง-มาร์แต็ง ชาร์โก** (; ; 29 พฤศจิกายน 1825 – 16 สิงหาคม 1893) เป็นแพทย์ประสาทวิทยาและศาสตราจารย์ด้านพยาธิวิทยากายวิภาคชาวฝรั่งเศส เขามีผลงานค้นพบสำคัญเกี่ยวกับการสะกดจิตและโรคจิตประสาท โดยเฉพาะอย่างยิ่งในผู้ป่วยโรคจิตประสาทของเขา ลุย เอากุสตีเน กลีเซ ชาร์โกได้รับการยกย่องให้เป็น "บิดาแห่งประสาทวิทยาสมัยใหม่" และมีชื่อเขาปรากฏเป็นชื่อโรคต่าง ๆ อย่างน้อย 15 โรค ในโรคเหล่านี้มีหลายโรคที่เรียกสั้น ๆ ว่าโรคชาร์โก

ชาร์โกได้รับการขนานนามให้เป็น "บิดาแห่งประสาทวิทยาฝรั่งเศส และหนึ่งในบุคคลแรก ๆ [ที่ศึกษาและบรรยาย] ด้านประสาทวิทยา" ผลงานของเขามีอิทธิพลอย่างมากในการพัฒนาสาขาวิชาประสาทวิทยา เช่นเดียวกับจิตวิทยา มีการเรียกขานเขาว่าเป็น "นโปเลียนแห่งโรคประสาท"

## อิทธิพล
ในฐานะแพทย์ เขามีบทบาทในการพัฒนาการตรวจร่างกายระบบประสาทอย่างเป็นระบบ ซึ่งนำไปสู่การเชื่อมโยงชุดอาการแสดงทางคลินิกกับรอยโรคเฉพาะ และเป็นผลมาจากการศึกษาในผู้ป่วยของเขาในระยะยาว ร่วมกับการวิเคราะห์ระดับจุลทรรศน์และกายวิภาคจากการผ่าชันสูตรศพผู้ป่วย การศึกษาของเขาด้วยวิธีนี้นำไปสู่การค้นพบและสร้างนิยามเฉพาะของโรคระบบประสาทมากมายเป็นครั้งแรก เช่น โรค amyotrophic lateral sclerosis

ชาร์โกมีอิทธิพลอย่างมาก เช่นเดียวกับลูกศิษย์หรือผู้ที่ทำการค้นคว้าศึกษากับเขา เช่น ซิกมุนท์ ฟรอยด์, ยอเซฟ บาบินสกี, ฌ็อง เลอกูเร, ปีแยร์ ฌาเน, วิลเลียม เจมส์, ปีแยร์ มารี, อัลเบิร์ต ลอนเดอ, ชาร์ล-ยอเซฟ บูชาร์ เป็นต้น

### สิ่งเนื่องด้วยชื่อ
ชื่อของชาร์โกถูกนำมาตั้งชื่อเป็นชื่อโรคและภาวะทางการแพทย์ เช่น:
* หลอดเลือดแดงชาร์โก (Charcot's artery) หรือ หลอดเลือดแดงเลนติคูโลสตรีเอต
* โรคข้อชาร์โก (Charcot's joint) หรือ โรคข้อเหตุเบาหวาน
* โรคชาร์โก (Charcot's disease) หรือโรค amyotrophic lateral sclerosis
* โรคชาร์โก-มารี-ทูต (Charcot–Marie–Tooth disease) ชื่อร่วมกับปีแยร์ มารี และ ฮาวเวิร์ด เฮนรี ทูต
* กลุ่มอาการชาร์โก-วิลบรันด์ (Charcot–Wilbrand syndrome) ชื่อร่วมกับเฮอร์มัน วิลบรันด์
* โรคไข้ตับเป็น ๆ หาย ๆ ชาร์โค (Charcot's intermittent hepatic fever) 
* หลอดเลือดแดงโป่งพองชาร์โก-บูชาร์ (Charcot–Bouchard aneurysm) ชื่อร่วมกับชาร์ล-ยอเซฟ บูชาร์
* ลักษณะสามประการชองชาร์โก (Charcot's triad) ซึ่งเกี่ยวข้องกับโรคตับอ่อนอักเสบเฉียบพลัน
* ลักษณะทางประสาทวิทยาสามประการของชาร์โก (Charcot's neurologic triad) ซึ่งเกี่ยวข้องกับโรคมัลติเพิลสเกลอโรสิส 
* คริสตอลชาร์โก-เลย์เดน (Charcot–Leyden crystals) ซึ่งเกี่ยวข้องกับโรคภูมิแพ้ ชื่อร่วมกับ เอิรนส์ วิกตอร์ ฟ็อน เลย์เดน
* เนื้อตายชาร์โก-กอมโบลต์ (Charcot–Gombault necrosis) ชื่อร่วมกับอัลเบิร์ต กอมโบลต์

## อ้างอิง

หมวดหมู่:นักวิทยาศาสตร์ชาวฝรั่งเศส
หมวดหมู่:แพทย์ชาวฝรั่งเศส
หมวดหมู่:บุคคลจากปารีส
มุนา ฮัสซานีน

**มุนา อะห์มัด อับดุลอะซีซ ฮัสซานีน** (; เกิด 11 พฤศจิกายน ค.ศ. 1985) เป็นนักฟันดาบชาวอียิปต์ เธอเข้าแข่งขันในโอลิมปิกฤดูร้อน 2012 ในประเภท épée หญิง แต่แพ้ในรอบแรก

## อ้างอิง
เจริญศักดิ์ เกียรตินครชล

**สมภพ คำนิล** (6 พฤษภาคม พ.ศ. 2511 – พ.ศ. 2544) เป็นที่รู้จักในชื่อ **เจริญศักดิ์ เกียรตินครชล** เป็นอดีตนักมวยไทยอาชีพชาวไทย เขาเป็นแชมป์รุ่นแบนตัมเวทของทั้งสนามมวยเวทีลุมพินีและสนามมวยราชดำเนิน มีชื่อเสียงในช่วงทศวรรษที่ 1980 และ 1990

## อาชีพ
เขาฝึกซ้อมที่ค่ายเกียรตินครชล และเป็นที่รู้จักในด้านทักษะการเตะด้วยแข้งซ้าย

จุดสูงสุดในอาชีพของเขาคือช่วงยุคทองของมวยไทย ทำให้เขาได้ต่อสู้กับแสนเมืองน้อย ลูกเจ้าพ่อมเหศักดิ์ (แซมซั่นอีสาน), แสนไกร ศิษย์ครูอ๊อด, ยอดขุนพล ศิษย์ไตรภูมิ และวีระพล สหพรหม ไฟต์ที่โดดเด่นที่สุดของเขาคือการเอาชนะคะแนนแซมซั่นอีสานเพื่อชิงตำแหน่งแชมป์รุ่นแบนตัมเวทของสนามมวยเวทีลุมพินี และเสียแชมป์ให้กับยอดขุนพลเมื่อปี พ.ศ.2535 อย่างไรก็ตาม ในปี พ.ศ. 2536 เขาขึ้นชกกับยอดขุนพลเป็นครั้งที่ 3 เพื่อชิงแชมป์รุ่นแบนตัมเวทของสนามมวยราชดำเนิน ซึ่งเขาชนะคะแนน

หลังจากเลิกชกมวยแล้ว เขาถูกแทงเสียชีวิตจากการทะเลาะวิวาท

## อ้างอิง

หมวดหมู่:บุคคลที่เกิดในปี พ.ศ. 2511
หมวดหมู่:บุคคลที่เสียชีวิตในปี พ.ศ. 2544
หมวดหมู่:นักมวยไทยชายชาวไทย
หมวดหมู่:ผู้ฝึกสอนมวยไทย
เฉียว เสฺวียน

**เฉียว เสฺวียน** (; ค.ศ. 110 – 6 มิถุนายน ค.ศ. 184) ชื่อรอง **กงจู่** () เป็นขุนนางในยุคราชวงศ์ฮั่นตะวันออกของจีน

เฉียว เสฺวียนเกิดในครอบครัวบัณฑิต เริ่มรับราชการเป็นเจ้าหน้าที่ประจำที่ว่าการอำเภอท้องถิ่น และในที่สุดก็ขึ้นมามีชื่อเสียงในด้านความยุติธรรม เฉียว เสฺวียนเคยดำรงตำแหน่ง ได้แก่ นายกองซ้ายประจำนครหลวงลกเอี๋ยง (洛陽 *ลั่วหยาง*) ปลัดรัฐของราชรัฐเจ๋ (齊國 *ฉีกั๋ว*) และเจ้าเมืองของหลาย ๆ เมือง เฉียว เสฺวียนเป็นที่รู้จักในเรื่องความเข้มงวด แต่ก็มีความอ่อนน้อมถ่อมตนและความเคารพผู้อื่น เฉียว เสฺวียนมีสายตาที่เฉียบคมในการประเมินผู้มีความสามารถ และเป็นบุคคลแรก ๆ ที่มองเห็นศักยภาพของโจโฉ (曹操 *เฉา เชา*) ขุนศึกผู้ที่จะขึ้นมามีอำนาจในภายหลัง 

แม้ว่าเฉียว เสฺวียนถือว่าเป็นคนเดียวกันกับเกียวก๊กโล (喬國老 *เฉียวกั๋วเหล่า*) และมีความเกี่ยวข้องเป็นบิดาของไต้เกี้ยว (大喬 *ต้าเฉียว*) และเสียวเกี้ยว (小喬 *เสี่ยวเฉียว*) ในนวนิยาย *[[สามก๊ก]]* (三國演義 *ซานกั๋วเหยี่ยนอี้*) แต่ตามบันทึกประวัติศาสตร์อนุมานได้ว่าเฉียว เสฺวียนไม่น่าเป็นบิดาของไต้เกี้ยวและเสียวเกี้ยว

## ภูมิหลังครอบครัว

## การรับราชการในช่วงต้น

## การรับราชการในช่วงกลาง

## การรับราชการในช่วงปลายและการเสียชีวิต

## เหตุการณ์การลักพาตัวบุตรชายของเฉียว เสฺวียน

## ความสัมพันธ์กับโจโฉ

## ครอบครัว
บุตรชายคนหนึ่งของเฉียว เสฺวียนชื่อเฉียว ยฺหวี่ (橋羽) รับราชการเป็นปลัดรัฐ (相 *เซียง*) ของราชรัฐเริ่นเฉิง (任城國 *เริ่นเฉิงกั๋ว*; อยู่บริเวณนครโจวเฉิง มณฑลชานตงในปัจจุบัน)

## คำวิจารณ์

## ในนวนิยาย ''สามก๊ก''

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*.
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).
* หลิว อี้ชิ่ง  ( คริสต์ศตวรรษที่ 5). *[[ชื่อชัวซิน-ยฺหวี่]]*.

หมวดหมู่:บุคคลที่เกิดในคริสต์ศตวรรษที่ 2
หมวดหมู่:บุคคลที่เสียชีวิตในคริสต์ศตวรรษที่ 2
หมวดหมู่:ผู้ดำรงตำแหน่งทางการเมืองในมณฑลชานตง
หมวดหมู่:ขุนพลในยุคราชวงศ์ฮั่น
กฤติยา กาวีวงศ์

**กฤติยา กาวีวงศ์** (เกิด พ.ศ. 2507) เป็นภัณฑารักษ์และผู้อำนวยการศิลป์ ที่หอศิลป์บ้านจิม ทอมป์สันในกรุงเทพมหานคร ตั้งแต่ พ.ศ. 2550 และยังเป็นภัณฑารักษ์รับเชิญของพิพิธภัณฑ์ศิลปะร่วมสมัยใหม่เอี่ยม จังหวัดเชียงใหม่ เป็นหนึ่งในภัณฑารักษ์ชั้นนำของประเทศไทยที่ได้รับการยกย่องในผลงาน และถือว่าว่า "หนึ่งในภัณฑารักษ์ที่โดดเด่นที่สุดที่ทำงานในเอเชียตะวันออกเฉียงใต้ในปัจจุบัน"

## นิทรรศการที่ทำหน้าที่เป็นภัณฑารักษ์

## อ้างอิง

หมวดหมู่:บุคคลที่เกิดในปี พ.ศ. 2507
หมวดหมู่:บุคคลที่ยังมีชีวิตอยู่
หมวดหมู่:ภัณฑารักษ์ชาวไทย
หมวดหมู่:บุคคลจากจังหวัดเชียงราย
แอลโอเอ็มแอล

**"แอลโอเอ็มแอล"** (; มีรูปแบบเป็นตัวพิมพ์เล็กทั้งหมด) เป็นเพลงของนักร้องและนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มลำดับที่สิบเอ็ด *[[เดอะทอร์เชอด์โพอิตส์ดีพาร์ตเมนต์]]* (2024) เพลงนี้ประพันธ์และผลิตโดยสวิฟต์ร่วมกับแอรอน เดสเนอร์ เป็นบทเพลงบัลลาดที่ขับเคลื่อนด้วยเสียงเปียโน มีโทนอบอุ่นปนเศร้า เนื้อเพลงกล่าวถึงความโศกเศร้าจากการสูญเสียความสัมพันธ์อันยาวนาน ซึ่งทิ้งร่องรอยลึกในชีวิต โดยใช้ถ้อยคำเปรียบเปรยที่เกี่ยวข้องกับความตายอย่างกว้างขวาง เช่น วิญญาณหลอน สุสาน และพระจิตบริสุทธิ์ ในขณะที่คำว่า "loml" เป็นตัวย่อที่นิยมใช้แทนวลี "love of my life" (ความรักในชีวิตของฉัน) ตอนจบของเพลงกลับเผยให้เห็นความหมายอีกด้านหนึ่งว่า "loss of my life" (การสูญเสียในชีวิตของฉัน)

นักวิจารณ์ดนตรีต่างชื่นชมการประพันธ์เพลงที่เต็มไปด้วยอารมณ์ ความสะเทือนใจของบทประพันธ์เพลง และการผลิตที่เรียบง่ายแต่เปี่ยมด้วยพลังในการสื่อความหมายของเพลง "แอลโอเอ็มแอล" หลายสำนักวิจารณ์ได้เลือกเพลงนี้ให้เป็นหนึ่งในจุดเด่นของอัลบั้ม เพลงทำสถิติสูงสุดที่อันดับ 16 บนชาร์ต*บิลบอร์ด*โกลบอล 200 และติด 20 อันดับแรกในประเทศออสเตรเลีย แคนาดา นิวซีแลนด์ ฟิลิปปินส์ และสหรัฐ ในปี 2024 เทย์เลอร์ สวิฟต์ได้แสดงเพลงนี้ทั้งหมดสามครั้งในดิเอราส์ทัวร์

## เบื้องหลังและการจำหน่าย
เทย์เลอร์ สวิฟต์ พัฒนาสตูดิโออัลบั้มลำดับที่สิบเอ็ดของเธอ *[[เดอะทอร์เชอด์โพอิตส์ดีพาร์ตเมนต์]]* "เป็นเวลาประมาณสองปี" หลังจากเสร็จสิ้นการทำอัลบั้มก่อนหน้า *[[มิดไนส์]]* (2022) อัลบั้มนี้ถือกำเนิดขึ้นท่ามกลางกระแสข่าวเกี่ยวกับชีวิตส่วนตัวของสวิฟต์ที่ได้รับความสนใจอย่างกว้างขวาง รวมถึงการยุติความสัมพันธ์กับนักแสดงชาวอังกฤษ โจ อัลวิน และข่าวเชื่อมโยงทางความสัมพันธ์ช่วงสั้น ๆ กับนักดนตรีชาวอังกฤษ แมตตี ฮีลี สวิฟต์อธิบายว่า *เดอะทอร์เชอด์โพอิตส์ดีพาร์ตเมนต์* เป็นอัลบั้ม "เส้นชีวิต" ที่เธอ "จำเป็นต้องสร้างขึ้นจริง ๆ" รีพับลิกเรเคิดส์ได้วางจำหน่ายอัลบั้ม *เดอะทอร์เชอด์โพอิตส์ดีพาร์ตเมนต์* เมื่อวันที่ 19 เมษายน ค.ศ. 2024 โดยเพลง "แอลโอเอ็มแอล" อยู่ในลำดับที่ 12 จากทั้งหมด 16 เพลงในรุ่นมาตรฐานของอัลบั้ม

เทย์เลอร์ สวิฟต์ แสดงสดเพลง "แอลโอเอ็มแอล" เป็นครั้งแรกเมื่อวันที่ 9 พฤษภาคม ค.ศ. 2024 ในการแสดงรอบแรกที่กรุงปารีสของดิเอราส์ทัวร์ ต่อมาเมื่อวันที่ 24 พฤษภาคม ได้มีการวางจำหน่ายเวอร์ชันดิจิทัลของอัลบั้ม *เดอะทอร์เชอด์โพอิตส์ดีพาร์ตเมนต์* ซึ่งบรรจุบันทึกการแสดงสดเพลงนี้ไว้ด้วย สวิฟต์แสดงสดเพลง "แอลโอเอ็มแอล" อีกสองครั้งในปีเดียวกัน โดยเป็นส่วนหนึ่งของการแสดงผสมผสานบนเปียโน ได้แก่ การแสดงร่วมกับเพลง "โดนต์ยู" (2021) ในคอนเสิร์ตที่เมืองมิวนิก ประเทศเยอรมนี เมื่อวันที่ 28 กรกฎาคม และการแสดงร่วมกับเพลง "ไวต์ฮอร์ส" (2008) ในคอนเสิร์ตที่เมืองไมแอมี ประเทศสหรัฐ เมื่อวันที่ 19 ตุลาคม ค.ศ. 2024

## ชาร์ต

## การรับรอง

## อ้างอิง

### แหล่งที่มา
* 

หมวดหมู่:เพลงในปี พ.ศ. 2567
หมวดหมู่:เพลงของเทย์เลอร์ สวิฟต์
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:เพลงบันทึกเสียงที่ผลิตโดยเทย์เลอร์ สวิฟต์
แนวน้ำ

**แนวน้ำ** () คือเส้นที่ตัวเรือสัมผัสกับผิวน้ำ 

แนวน้ำยังสามารถหมายถึงเส้นใด ๆ บนตัวเรือที่ขนานกับผิวน้ำเมื่อเรือลอยลำอยู่ในลักษณะสมดุล  ดังนั้น แนวน้ำจึงเป็นประเภทของ "เส้นเรือ (ships lines)" ที่ใช้เพื่อระบุรูปร่างตัวเรือในแบบเส้นสายทางนาวาสถาปัตยกรรม

เส้นบรรทุก (Load line) (หรือที่เรียกว่าเส้นพลิมโซล (Plimsoll line)) คือแนวน้ำที่แสดงถึงขีดจำกัดทางกฎหมายที่อนุญาตให้เรือบรรทุกได้สำหรับประเภทน้ำและอุณหภูมิที่กำหนดเพื่อให้สามารถรักษาสภาพการลอยตัวได้อย่างปลอดภัย

สำหรับเรือที่มีตัวเรือแบบระวางขับน้ำ อัตราเร็วตัวเรือถูกกำหนดโดยความยาวแนวน้ำและปัจจัยอื่น ในเรือใบ ความยาวแนวน้ำสามารถเปลี่ยนแปลงได้อย่างมีนัยสำคัญเมื่อเรือเอียงและสามารถส่งผลกระทบต่อความเร็วของเรือได้แบบพลวัต

## ดูเพิ่ม
* ความยาวแนวน้ำ

## อ้างอิง

## ที่มา
* 
* 
* 
หมวดหมู่:การต่อเรือ
ลิตเติลซาตาน

thumb|การ์ตูนล้อเลียนเกี่ยวกับลิตเติลซาตาน
"**ลิตเติลซาตาน**" (, ; ; ; ) เป็นฉายาเชิงดูหมิ่นแนวต่อต้านไซออนิสต์ที่ผู้นำอิหร่านใช้เรียกอิสราเอลเป็นการเฉพาะ

## รากศัพท์และประวัติ
เมื่อจักรวรรดิเปอร์เซียรับอิสลามเป็นศาสนาประจำชาติ ภาษาเปอร์เซียรับคำยืมจากภาษาอาหรับจำนวนมาก หนึ่งในคำเหล่านั้นคือ   ซึ่งรับจากอาหรับ ที่มาจากภาษา

ข้อมูลบางส่วนรายงานว่า รูฮุลลอฮ์ โคมัยนี ผู้นำการปฏิวัติอิหร่าน เป็นบุคคลแรกที่ใช้คำนี้ในความหมายสมัยใหม่ โคมัยนีประณามอิสราเอลเป็น "ลิตเติลซาตาน" ใน ค.ศ. 1979 ตอนที่เขากล่าวถึงการสนับสนุนของอิสราเอลต่อชาฮ์ ความสัมพันธ์อันใกล้ชิดของอิสราเอลกับสหรัฐ และความขัดแย้งอิสราเอล–ปาเลสไตน์ที่ยังเกิดขึ้นอยู่ 

ข้อมูลจากอีกแหล่งอย่าง *[[กลาสโกวเฮรัลด์]]* รายงานว่า พันเอกกัดดาฟีแห่งลิเบียกล่าวว่า "อิสราเอลคือซาตานเล็ก" ในเดือนกรกฎาคม ค.ศ. 1980

เบนจามิน เนทันยาฮู นายกรัฐมนตรีอิสราเอล ใช้วลีนี้เมื่ออ้างถึงวาทกรรมของอิหร่านระหว่างการเยือนสหรัฐอเมริกา โดยระบุว่า: "สำหรับมุลลอฮ์ที่ปกครองเตหะราน อิสราเอลคือซาตานเล็ก และอเมริกาคือซาตานใหญ่"

## การใช้งานร่วมสมัย
กลุ่มก่อการร้ายอิสลามมักใช้ประโยคนี้เพื่อรับสมัครนักรบ และโดยชาวมุสลิมนิกายชีอะฮ์เพื่อเผยแพร่ความเกลียดชังต่ออิสราเอล คำนี้ยังปรากฏอยู่มากในโฆษณาชวนเชื่ออิหร่านร่วมสมัย

ที่ประตูด่านฟาฏิมะฮ์ใกล้ชายแดนอิสราเอล-เลบานอน มีเสาสองต้นสร้างขึ้นเพื่อให้ผู้คนขว้างปาหินใส่ซาตานเล็ก (อิสราเอล) และซาตานใหญ่ (สหรัฐอเมริกา) ในรูปเชิงสัญลักษณ์ โดยหวังว่าชาวเลบานอนจะทำเช่นนี้แทนการขว้างปาหินใส่ทหารอิสราเอล กลุ่มฮิซบุลลอฮ์ ซึ่งมีอุดมการณ์ทางการเมืองเช่นเดียวกับอิหร่าน ยังเรียกอิสราเอลว่า *[[หน่วยไซออนิสต์]]* และ "ซาตานตัวน้อย" อีกด้วย

## การวิเคราะห์
Ze'ev Maghen เขียนไว้ใน *[[เดอะวอลล์สตรีทเจอร์นัล]]* ว่า "มีความแตกต่างอย่างสำคัญในทัศนคติของอิหร่านต่อ 'ซาตานใหญ่' และ 'ซาตานน้อย' ซึ่งไม่ควรละเลย แม้ว่าพวกเขาจะตะโกนว่า 'ความตายจงมาสู่อเมริกา' และ 'ความตายจงมาสู่อิสราเอล' ด้วยความกระตือรือร้นเท่าเทียมกัน แต่พวกเขาก็รู้ดีในเชิงกลยุทธ์ว่า 'ซาตานผู้ยิ่งใหญ่นั้น...ยิ่งใหญ่'" ในการกล่าวสุนทรพจน์ต่อคณะกรรมาธิการปฏิรูปรัฐบาลของ สภาผู้แทนราษฎรสหรัฐ เบนจามิน เนทันยาฮูกล่าวว่า "ทหารอิสลามหัวรุนแรง" เรียกอิสราเอลว่า 'ซาตานตัวน้อย' "เพื่อแยกให้ชัดเจนจากประเทศที่เคยเป็นและจะเป็นซาตานผู้ยิ่งใหญ่เสมอ"

## ดูเพิ่ม
* เกรตซาตาน
* ความสัมพันธ์อิสราเอล–อิหร่าน
* การต่อต้านขบวนการไซออนิสต์
* จิ้งจอกเฒ่า
* อิสราเอลจะไม่ได้เห็น 25 ปีข้างหน้า

## อ้างอิง

หมวดหมู่:ความรู้สึกต่อต้านอิสราเอลในประเทศอิหร่าน
หมวดหมู่:ความรู้สึกต่อต้านตะวันตก
หมวดหมู่:การต่อต้านไซออนิสต์ในตะวันออกกลาง
หมวดหมู่:วลีทางการเมืองของอิหร่าน
หมวดหมู่:ความสัมพันธ์อิสราเอล–อิหร่าน
หมวดหมู่:วลีที่เกี่ยวข้องกับความขัดแย้งปาเลสไตน์–อิสราเอล
หมวดหมู่:คำดูหมิ่นทางการเมือง
หมวดหมู่:ศัพท์ทางการเมืองในประเทศอิหร่าน
หมวดหมู่:รูฮุลลอฮ์ โคมัยนี
ไทยลีก รุ่นอายุไม่เกิน 21 ปี ฤดูกาล 2568

**ไทยลีก รุ่นอายุไม่เกิน 21 ปี ฤดูกาล 2568** หรือ **พีอีเอ ยู21 ยังสเตอร์ ลีก ฤดูกาล 2568** ตามชื่อผู้สนับสนุนคือการไฟฟ้าส่วนภูมิภาค เป็นการแข่งขันฤดูกาลที่ 2 และเป็นฤดูกาลแรกที่มีการปรับโครงสร้าง โดยลดเกณฑ์อายุจากต่ำกว่า 23 ปี เป็นต่ำกว่า 21 ปี มีสโมสรเข้าร่วมแข่งขันทั้งหมด 12 สโมสร ประกอบด้วยทีมเยาวชนจากสโมสรในไทยลีก และไทยลีก 2 เป้าหมายหลักของการแข่งขันนี้คือการพัฒนานักเตะดาวรุ่งของไทยที่มีความสามารถ ผ่านการแข่งขันที่เข้มข้นและมีโครงสร้างที่เป็นระบบ โดยทีมชนะเลิศจะได้รับเงินรางวัล 500,000 บาท

การแข่งขันฤดูกาลนี้เกิดขึ้นหลังจากไทยลีก รุ่นอายุไม่เกิน 23 ปี ฤดูกาล 2567 โดยสมาคมกีฬาฟุตบอลแห่งประเทศไทย ในพระบรมราชูปถัมภ์ ได้ปรับโครงสร้างระบบฟุตบอลเยาวชน โดยลดอายุผู้เล่นจากรุ่นอายุไม่เกิน 23 ปีเป็นรุ่นอายุไม่เกิน 21 ปี มีสโมสรทั้งหมด 12 สโมสรเข้าร่วมการแข่งขันในรอบลีกแบบพบกันหมด โดย 4 อันดับแรกจะผ่านเข้าสู่รอบน็อกเอาต์ ซึ่งประกอบด้วยรอบรองชนะเลิศและรอบชิงชนะเลิศ ฤดูกาลแข่งขันเริ่มตั้งแต่วันที่ 23 กันยายน ถึง 24 ธันวาคม พ.ศ. 2568 โดยมีการสนับสนุนจากการไฟฟ้าส่วนภูมิภาค

## สโมสร
สโมสรที่เข้าแข่งขันในฤดูกาล 2568 มีจำนวน 12 สโมสร โดยแบ่งเป็นสโมสรจากไทยลีก จำนวน 8 สโมสร สโมสรจากไทยลีก 2 จำนวน 3 สโมสร และสโมสรจากไทยลีก 3 จำนวน 1 สโมสร

### สนามเหย้า ที่ตั้ง และผลงานฤดูกาลที่แล้ว

### ข้อมูลสโมสรและผู้สนับสนุน

## ตารางคะแนน
### อันดับ

### อันดับตามสัปดาห์

### ผลการแข่งขันที่ลงเล่น

## รอบแพ้คัดออก

### รอบรองชนะเลิศ

*รวมผลสองนัด ทรูแบงค็อก ยูไนเต็ด ยู21 ชนะ 2–1*
----

*รวมผลสองนัด บุรีรัมย์ ยูไนเต็ด ยู21 ชนะ 5–3*

### รอบชิงชนะเลิศ

*รวมผลสองนัด ทรูแบงค็อก ยูไนเต็ด ยู21 ชนะ 1–0*

## ผลการแข่งขัน

## สถิติ
### ผู้ทำประตูสูงสุด

### แฮตทริก

### คลีนชีตส์

## อ้างอิง

หมวดหมู่:ฟุตบอลลีกในประเทศไทยในปี พ.ศ. 2568
หมวดหมู่:ไทยลีก รุ่นอายุไม่เกิน 21 ปี
หมวดหมู่:การแข่งขันกีฬาในกรุงเทพมหานคร
หมวดหมู่:การแข่งขันกีฬาในจังหวัดกาญจนบุรี
หมวดหมู่:การแข่งขันกีฬาในจังหวัดชลบุรี
หมวดหมู่:การแข่งขันกีฬาในจังหวัดนครราชสีมา
หมวดหมู่:การแข่งขันกีฬาในจังหวัดนนทบุรี
หมวดหมู่:การแข่งขันกีฬาในจังหวัดบุรีรัมย์
หมวดหมู่:การแข่งขันกีฬาในจังหวัดปทุมธานี
หมวดหมู่:การแข่งขันกีฬาในจังหวัดพระนครศรีอยุธยา
หมวดหมู่:การแข่งขันกีฬาในจังหวัดสุพรรณบุรี
หมวดหมู่:การแข่งขันกีฬาในจังหวัดหนองบัวลำภู
อาร์เธอร์ ลันส์เบอรี

**อาร์เธอร์ ลันส์เบอรี** (Arthur Lounsbery, , เกิด 12 กันยายน) เป็นนักพากย์ชาวญี่ปุ่น เกิดที่สหรัฐอเมริกา สังกัดค่าย 81 Produce

แม้ว่าจะเกิดที่สหรัฐอเมริกา และชื่อเป็นภาษาอังกฤษ แต่ก็เป็นลูกครึ่งที่ถือสัญชาติญี่ปุ่นตั้งแต่เกิด และเติบโตที่ญี่ปุ่น ใช้ภาษาญี่ปุ่นเป็นภาษาแม่ ส่วนภาษาอังกฤษมาเรียนรู้แล้วพูดได้ในภายหลัง

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากรัฐแคลิฟอร์เนีย
หมวดหมู่:ชาวญี่ปุ่นเชื้อสายอเมริกัน
หมวดหมู่:นักพากย์ชายชาวญี่ปุ่น